
ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 830 

11 Σεπτεμβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΔΙΕΘΝΕΣ ΚΕΝΤΡΟ ΜΕΛΕΤΩΝ ΕΥζΕΙ- 
ΝΟΥ ΠΟΝΤΟΥ» και κύρωση του οργανισμού αυτού. 1 
Τροποποίηση και συμπλήρωση διατάξεων του Οργανι¬ 
σμού του Ιδρύματος «ΕΚΚΛΗΣΙΑΣΤΙΚΟΝ ΟΡΦΑ- 
ΝΟΤΡΟΦΕΙΟΝ ΚΑΛΑΒΡΥΤΩΝ ΤΗΣ ΜΗΤΡΟΠΟ- 
ΛΕΩΣ ΚΑΛΑΒΡΥΤΩΝ ΚΑΙ ΑΙΠΑΛΕΙΑΣ» που εγκρί- 
θηκε η σύστασή του και κυρώθηκε ο Οργανισμός 
του με το από 10.2.1953 Β.Δ/γμα (46Α) και τροπο¬ 
ποιήθηκε με τα από 23.12.1953, 21.8.1957, 
10.2.1970 Β.Δ/γματα και από 22.5.1979 και 
6.10.1988 Ποεδρικά Διατάγματα. 2 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς ιδρύματος με την 

επωνυμία «ΔΙΕΘΝΕΣ ΚΕΝΤΡΟ ΜΕΛΕΤΩΝ ΕΥΞΕΙΝΟΥ 

ΠΟΝΤΟΥ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 2284/24.5.1996 πράξη της Συμβολαιογρά¬ 
φου Αθηνών Βασιλικής Δημητρέλου του Δημητρίου με την 
οποία ο Εμμανουήλ Σπυριδάκης του Σταύρου σύστησε 
κοινωφελές ίδρυμα με την επωνυμία «ΔΙΕΘΝΕΣ ΚΕΝΤΡΟ 
ΜΕΛΕΤΩΝ ΕΥΞΕΙΝΟΥ ΠΟΝΤΟΥ» και με έδρα την Αθήνα. 

2. Τις διατάξεις των άρθρων: α) 95 και 98 του ΑΝ 2039/ 
39, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 28.5.1996 γνωμοδότηση του Συμβουλίου 
Εθνικών Κληρ/των. 

4. Την αριθ. 2974/24.1.1996 απόφαση του Πρωθυ¬ 
πουργού και του Υπουργού Εθξνικής Οικονομίας, με την 
οποία ανατέθηκαν αρμοδιότητες στους Υφυπουργούς 
Εθνικής Οικονομίας (ΦΕΚ 55/6 ). 

5. Την αριθ. 411 /24.1.1996 απόφαση του Πρωθυπουρ¬ 
γού και του Υπουργού Οικονομικών, με την οποία ανατέ¬ 
θηκαν αρμοδιότητες στους Υφυπουργούς Οικονομικών 
(ΦΕΚ 58/Β). 


Με πρόταση των Υπουργών Εξωτερικών και Ανάπτυξης 
και των Υφυπουργών Εθνικής Οικονομίας και Οικονομι¬ 
κών, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΔΙΕΘΝΕΣ ΚΕΝΤΡΟ ΜΕΛΕΤΩΝ ΕΥχΕΙ- 
ΝΟΥ ΠΟΝΤΟΥ», η οποία έγινε από τον Εμμανουήλ Σπυρι- 
δόκη του Σταύρου με την αριθ. 2284/24.5.1996 πράξη 
της συμβολαιογράφου Αθηνών Βασιλικής Δημητρέλου του 
Δημητρίου. 

Το ίδρυμα τούτο αποτελεί Νομικό Πρόσωπο ιδιωτικού 
δικαίου, υπάγεται στην επσπτεία και τσν έλεγχο των 
Υπουργών Εξωτερικών, Εθνικής Οικονομίας, Οικονομι¬ 
κών και Ανάπτυξης και διέπεται από τις διατάξεις της πα¬ 
ραπάνω συστατικής του πράξης, του παρακάτω οργανι¬ 
σμού, του ΑΝ 2039/39 και των διαταγμάτων που εκδόθη- 
καν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό δισίκησης και διαχείρισης 
του ιδρύματος τούτου, που αποτελείται από έντεκα (11) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του Κοινωφελούς Ιδρύματος με 

την επωνυμία «ΔΙΕΘΝΕΣ ΚΕΝΤΡΟ ΜΕΛΕΤΩΝ ΕΥ-ΕΙ- 

ΝΟΥ ΠΟΝΤΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το Κοινωφελές ίδρυμα με την επωνυμία «ΔΙΕΘΝΕΣ 
ΚΕΝΤΡΟ ΜΕΛΕΤΩΝ ΕΥΞΕΙΝΟΥ ΠΟΝΤΟΥ» με συντετμη- 
μένο τίτλο «ΔΙΚΕΜΕΠ» και αντίστοιχη επωνυμία στην αγ¬ 
γλική γλώσσα «ΙΝΤΕΒΝΑΤΙΟΝΑί. ΟΕΝΤΕΒ ΡΟΒ ΒΙΆΟΚ 
5ΕΑ δΤυΟΙΕδ - Ι0Β83» που συστήθηκε από τον Εμμα¬ 
νουήλ Σπυριδάκη του Σταύρου με την αριθ. 2284/ 
24.5.1996 πράξη της Συμβολαιογράφου Αθηνών Βασιλι¬ 
κής Δημητρίου του Δημητρίου αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
παραπάνω συστατικής πράξης, του παρόντος οργανισμού, 
του ΑΝ 2039/39, όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ΙδρύμίΑος είναι στρογγυλή και ανα- 

γράφει περιμετρικά μέσα οε πλαίσιο, την επωνυμία του 
ιδρύματος στην Ελληνική και Αγγλική γλώσσα και στο μέ¬ 
σον αυτής την έδρα και το έτος έγκρισης της σύστασής 
του. 

Αρθρο 2 
Σκοπός 

1. Ο κύριος σκοπός του ιδρύματος είναι η ανάληψη συ¬ 
γκεκριμένων πρακτικών ερευνών για την πραγματοποίηση 
των στόχων της Παραευξείνιας Συνεργασίας (ΟΣΕΠ), 
ιδιαίτερα στους τομείς της οικονομίας, βιομηχανίας και 
τεχνολογίας. 

Επιπλέον, το ίδρυμα αποβλέπει στην εξασφάλιση των 
επιτευγμάτων της επιστήμης και τεχνολογίας σε συγκε¬ 
κριμένους τομείς οικονομικής συνεργασίας, λαμβάνοντας 
υπόψη τις προτεραιότητες που έχουν τεθεί στη Διακή¬ 
ρυξη Κορυφής της Παραευξείνιας Συνεργασίας της 25ης 
Ιουνίου 1992. 

Ειδικότερα το Ίδρυμα αναλαμβάνει την εκπλήρωση των 
παρακάτω λειτουργιών: 

α) Την έρευνα, συλλογή και ταξινόμηση οικονομικών, 
βιομηχανικών και τεχνολογικών πληροφοριών που αφο¬ 
ρούν στην περιοχή του Ευξείνου Πόντου και στις σχέσεις 

της με τις γειτονικές χώρες. 

β) Την προώθηση επαιρών και συνεργασίας μεταξύ 
ερευνητικών κέντρων («συνδεδεμένων») στην περιοχή 
του Ευξείνου Πόντου. 

γ) Τη χρησιμοποίηση του ως γέφυρας μεταξύ της ΟΣΕΠ 
και της Ευρωπαϊκής Ένωσης για προώθηση σχεδίων δια- 
περιφερειακής συνεργασίας και ανάλυση της εμπειρίας 
άλλων περιφερειακών οργανισμών και δομών, προκειμέ- 
νου να την εφαρμόσει προς όφελος της ΟΣΕΠ. 

δ) Την παροχή συμβουλών επιστημονικής φύσεως και 
εισηγήσεων σε κρατικσύς και μη φορείς πάνω στα πιο 
πάνω θέματα. 

ε) Την εκπαίδευση και επιμόρφωση επαγγελματικών ει¬ 
δικών και νέων ερευνητών που ενδιαφέρονται να μελετή¬ 
σουν θέματα της περιοχής. 

στ) Την αξιοποίηση της επιστημονικής υποδομής και τε¬ 
χνογνωσίας σε συγκεκριμένα σχέδια και προγράμματα της 
ΟΣΕΠ για πολυμερή συνεργασία. 

ζ) Την πραγματοποίηση ερευνών για το οικονομικό δυ¬ 
ναμικό της περιοχής της ΟΣΕΠ. 

2. Μέσα για την εκπλήρωση των σκοπών του Κέντρου 
είναι, ενδεικτικά, τα κατωτέρω: 

α) Η εκτέλεση ερευνητικών προγραμμάτων και η πραγ¬ 
ματοποίηση εκδόσεων. 

β) Η δημιουργία ομάδων εργασίας ειδικών και η οργά¬ 
νωση σεμιναρίων και συνεδρίων για ερευνητές αξιωματού- 
χους, ομάδες εργασίας ή ομάδες εμπειρογνωμόνων, δι¬ 
πλωμάτες, δημοσιογράφους, πολιτικούς, επιχειρηματίες, 
στελέχη επιχειρήσεων και του συνδικαλισμού από την πε¬ 
ριοχή της ΟΣΕΠ. 

γ) Η συνεργασία με κυβερνητικές υπηρεσίες και με θη- 
μόσιους ή ιδιωτικούς φορείς και διεθνείς οργανισμούς για 
την ανταλλαγή πληροφοριών και τη μελέτη ειδικών θεμά¬ 
των. 

δ) Η δημιουργία ολοκληρωμένης υποδομής για την τε¬ 
κμηρίωση και πληροφόρηση, ιδίως με τη χρησιμοποίηση 
Τραπεζών πληροφοριών και άλλων προηγμένων τεχνολο¬ 
γιών επεξεργασίας δεδομένων. 

ε) Η δημιουργία εξειδικευμένων Τμημάτων ή ερευνητι¬ 
κών μονάδων μέσα στο ΔΙΚΕΜΕΠ. 


στ) Η παροχή ερευνητικών υποτροφιών για προγράμ¬ 
ματα με στόχο τη μελέτη της περιοχής του Ευξείνου Πό¬ 
ντου, καθώς και η ανάπτυξη κάθε άλλης παρεμφερούς με 
τα παραπάνω δραστηριότητας, 
η) Η μελέτη των γενικών παραμέτρων της συνεργασίας 

στην περιοχή της ΟΣΕΠ. 

θ) Η μελέτη θεμάτων διεθνούς ενδιαφέροντος όπως: 

- των μέσο - και μακροπροθέσμων προοπτικών της δια¬ 
δικασίας της ΟΣΕΠ. 

- της θέσης και του ρόλου της ΟΣΕΠ στη νέα αρχιτεκτο¬ 
νική της Ευρώπης, της σχέσης ΟΣΕΠ - Ενωμένης Ευρώ¬ 
πης, του ρόλου της ΕΕ στην ανάπτυξη των οικονομιών της 
περιοχής της ΟΣΕΠ. 

- των διασυνδέσεων ανάμεσα στην περιοχή της ΟΣΕιΐ ι 
και άλλες περιοχές. 

1) Την ανάληψη άλλων συναφών σχετικών δραστηριο¬ 
τήτων. 

4. Για την εκπλήρωση των σκοπών του το Κέντρο μπο¬ 
ρεί να συνάπτει συμφωνίες συνεργασίας με διεθνείς Ορ¬ 
γανισμούς, όπως ο ΟΗΕ, η ΕΕ, άλλες περιφερειακές ενώ¬ 
σεις με κρατικές υπηρεσίες, επιχειρήσεις και Τράπεζες, 
ιδρύματα και εκπαιδευτικούς φορείς, επαγγελματικούς 
φορείς, μέσα ενημέρωσης, ερευνητικά και επιμορφωτικά 
κέντρα. 

Άρθρο 3 

Περιουσία - Πόροι 

1. Περιουσία του Ιδρύματος αποτελεί ποσό δραχμών 
δέκα εκατομμυρίων (10.000.000). 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων και από Ακαδημαϊκές δραστηριότη¬ 
τες, έρευνες, εκδόσεις κ.λπ. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι επιχορηγήσεις από την Ευρωπαϊκή Ενωση και άλ¬ 
λους διεθνείς οργανισμούς. 

δ) Οι προαιρετικές συνεισφορές από τα κράτη που συμ¬ 
μετέχουν στην ΟΣΕΠ. 

ε) σι κάθε είδους χρηματικές ή άλλες παροχές, τακτικές 
ή έκτακτες, ιδιωτικές και κρατικές επιχορηγήσεις καθώς 
και ερευνητικές χορηγίες, επίσης κληρονομιές, κληροδο¬ 
σίες, καθώς και δωρεές οποιουδήποτε φυσικού ή νομικού 
προσώπου προς αυτό. 

Άρθρο 4 
Διοίκηση 

1. Το ίδρυμα διοικείται από δεκαοκταμελές Διοικητικό 
Συμβούλιο. 

Τα έντεκα (11) πρώτα μέλη του Διοικητικού Συμβουλίου 
ορίζονται από τα κράτη - μέλη της ΟΣΕΠ και προέρχονται 
από εκπροσώπους του ακαδημαϊκού και οικονομικού χώ¬ 
ρου. 

Τα πρώτα αυτά έντεκα (11) μέλη επιλέγουν στη συνέ¬ 
χεια, τρεις (3) προσωπικότητες από τον πολιτικό, οικονο- 
μικό και ακαδημαϊκό χώρο, προερχόμενες από τα κράτη 
της Ευρωπαϊκής Ένωσης. 

Τα επιλεγμένα δέκα τέσσερα (14) μέλη του Διοικητικού 
Συμβουλίου επιλέγουν στη συνέχεια το Γενικό Διευθυντή 
και τους δύο Αναπληρωτές Γενικούς Διευθυντές που με¬ 
τέχουν και αυτοί αυτοδικαίως με δικαίωμα ψήφου στο 
Διοικητικό Συμβούλιο. 

Τέλος, η Μόνιμη Διεθνής Γραμματεία ορίζει τον εκπρό- 
οωπό της που είναι επίσης μέλος του Διοικητικού Συμβου¬ 
λίου. με πλήρες, όπως και τα άλλα μέλη του Διοικητικού 
Συμβουλίου, δικαίωμα ψήφου. 

2. Το Διοικητικό Συμβούλιο, ορίζει με πράξη του μετά 
από ψηφοφορία τον Πρόεδρο, τους Αντιπροέδρους και 
τους άλλους αξιωματούχους, καθώς και τους νόμιμους 
αναπληρωτές αυτών. 

3. Το ίδρυμα εκπροσωπείται από τον Πρόεδρο του Διοι¬ 
κητικού Συμβουλίου ή το Γενικό Διευθυντή ή ατομικώς 
από τους Αναπληρωτές τους. 

4. Τα μέλη του Διοικητικού Συμβουλίου ορίζονται για 
θητεία τριών (3) ετών, η οποία δύναται να παραταθεί για τα 
τρία (3) ακόμη έτη, με απλή πλειοψηφία των έντεκα (11) 
πρώτων μελών του Διοικητικού Συμβουλίου. 

5. Μέχρι την ολοκλήρωση της εκλογής του πρώτου Διοι¬ 
κητικού Συμβουλίου του Ιδρύματος και προκειμένου να 
διευκολυνθούν οι διαδικασίες διεθνούς στελέχωσης του 
Ιδρύματος ορίζεται προσωρινό Διοικητικό Συμβούλιο απο- 
τελούμενο από τους: 

α. Εμμανουήλ Σπυριδάκη του Σταύρου 
β. Ιωάννη Βαληνάκη του Γεωργίου 
γ. Χαράλαμπο Βλαχούτσικο του Ανδρέα 
δ. Κρατερό Ιωάννη του Μιχαήλ 
ε. Παναγιώτη Ιωακειμίδη του Κωνσταντίνου 
στ. Ειρήνη Λαγάνη του θεοδώρου 

6. Σε περίπτωση που η επιλογή των νέων μελών καθυ¬ 
στερήσει για οποιαδήποτε λόγο, όχι όμο)ς περισσότερο 
από ένα (1) χρόνο το Διοικητικό Συμβούλιο λειτουργεί νό¬ 
μιμα με τα επιλεγμένα μέλη του, τα οποία πρέπει να είναι 
περισσότερα από το ήμισυ των μελών του Διοικητικού 
Συμβουλίου. 

Αν κατά τη διάρκεια της θητείας του εκλείψει ένα από 
τα μέλη του Διοικητικού Συμβουλίου, ορίζεται αντικατα¬ 
στάτης του για τον υπόλοιπο χρόνο της θητείας του από το 
Διοικητικό Συμβούλιο, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ 2039/ 
1939, 

7. Τα απερχόμενα μέλη του Διοικητικού Συμβουλίου πέ¬ 
ντε (5) μήνες προς της λήξεως της θητείας τους προβαί¬ 
νουν στις απαραίτητες ενέργειες επιλογής νέων μελών 
σύμφωνα με τα οριζόμενα στην παρ. 1 του παρόντος άρ¬ 
θρου. 

8. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιονδή- 
ποτε λόγω κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

9. Το Διοικητικό Συμβούλιο συνεδριάζει τακτικά ανά 
χρονικά διαστήματα που καθορίζονται με απόφασή του και 
έκτακτα όταν το ζητήσει ο Πρόεδρος ή η πλειοψηφία των 
μελών του, με γραπτή αίτησή τους προς τον Πρόεδρο. 

10. Το Διοικητικό Συμβούλιο βρίσκεται σε απαρτία όταν 
τα αυτοπροσώπως παριστάμενα μέλη είναι περισσότερα 
από τα απόντα. 

Μεταξύ των παρόντων πρέπει υποχρεωτικά να είναι ο 
Πρόεδρος και ο Γ ενικός Διευθυντής ή οι νόμιμοι αναπλη¬ 
ρωτές τους. 

11. Οι αποφάσεις του Διοικητικού Συμβουλίου λαμβά- 
νονται κατά πλειοψηφία. 


12. Σε κάθε συνεδρίαση του Διοικητικού Συμβουλίου 
τηρούνται πρακτικά στα οποία καταχωρούνται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από τα μέλη που μετέχουν 
στη συνεδρίαση. 

13. Τα μέλη του Διοικητικού Συμβουλίου, πλην του Γενι¬ 
κού Διευθυντή και των Αναπληρωτών Γενικών Διευθυ¬ 
ντών, προσφέρουν τις υπηρεσίες τους χωρίς αμοιβή. Δι¬ 
καιούνται όμως, οδοιπορικών ή άλλων εξόδων τα οποία 
καταβλήθηκαν για εκτέλεση υπηρεσίας του ιδρύματος, 
εφ' όσον έγιναν για τη συμμετοχή τους σε συνεδριάσεις 
του Διοικητικού Συμβουλίου ή προς τον σκοπό της εξυπη¬ 
ρέτησης των στόχων του Ιδρύματος, μετά από ειδική 
εντολή του Διοικητικού Συμβουλίου και εφ’ όσον αποδει- 
κνύεται ότι πραγματοποιήθηκαν νόμιμα. 

14. Το Διοικητικό Συμβούλιο μπορεί με απόφασή του να 
συνιστά πενταμελή επιτροπή, αποτελούμενη από τον 
Πρόεδρο, Γενικό Διευθυντή, ένα Αναπληρωτή Γενικού 
Διευθυντή και δύο ακόμα μέλη του Διοικητικού Συμβου¬ 
λίου, στην οποία μεταβιβάζει ορισμένες από τις αρμοδιό- 
τητές του για συγκεκριμένο έργο. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο αποφασίζει, μετά από εισή¬ 
γηση του Γενικού Διευθυντή, για κάθε θέμα που αφορά 
στις εργασίες και τη λειτουργία του Ιδρύματος, χαράσσει 
τον ετήσιο προγραμματισμό και την πολιτική στις επί μέ¬ 
ρους δραστηριότητες του Ιδρύματος και ενημερώνει για 
την πορεία των εργασιών. 

Καθορίζει τα πλαίσια, τους όρους και τα κριτήρια (με 
βάση τις λειτουργικές ανάγκες και τους διαθέσιμους πό¬ 
ρους) για την ανάθεση ερευνών και προγραμμάτων και την 
πρόσληψη προσωπικού από το Γενικό Διευθυντή. 

Κάθε μέλος του Διοικητικού Συμβουλίου μπορεί να υπο¬ 
βάλλει προτάσεις και εισηγήσεις στους ανωτέρω τομείς 
δραστηριότητας. 

α) Ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή, τον προϋπολογισμό και απο¬ 
λογισμό του Ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/1939 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό ψηφίζει και υποβάλλει και το 
γενικό ισολογισμό του ενεργητικού και παθητικού του 
Ιδρύματος. 

β) Προσδιορίζει την αμοιβή του Γενικού Διευθυντή, των 
Αναπληρωτών Γενικών Διευθυντών και του Προσωπικού 
του Ιδρύματος. 

γ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών. 

3. Το Διοικητικό Συμβούλιο μπορεί να συγκροτεί ολιγο¬ 
μελείς επιτροπές για την υποβοήθηση του έργου του ιδρύ¬ 
ματος. 

Μπορεί επίσης, μετά από εισήγηση του Γ ενικού Διευθυ¬ 
ντή, να αποφασίζει για τη συγκρότηση επιστημονικών ή 
άλλων συμβουλίων ή διεθνών επιτροπών και ιδίως Συμ- 

βουλίου της Επιχειρηματικής Κοινότητας (Βοβτό οί Ρβ- 
ίΓΌΠδ), προκειμένου να διευκολυνθεί το έργο του Ιδρύμα¬ 
τος. 

Άρθρο 6 

Αρμοδιότητες Γενικού Διευθυντή και 
Αναπληρωτών Γενικών Διευθυντών 

1. Ο Γενικός Διευθυντής προΐοταται του προσωπικού 
του Ιδρύματος, καταρτίζει το ετήσιο προγραμματικό πλαί¬ 
σιο και τα διάφορα προγράμματα και διευθύνει γενικά τις 
δραστηριότητές του, ενημερώνοντας το Διοικητικό Συμ¬ 
βούλιο. 

2. Ο Γενικός Διευθυντής του Ιδρύματος, με τη βοήθεια 
ενός εκ των Αναπληρωτών Γενικών Διευθυντών: 

α. Εισπράττει όλα τα έσοδα αυτού, εκδίδοντας και υπο¬ 
γράφοντας σχετικές αριθμημένες διπλότυπες αποδεί- 

β. Καταθέτει τα έσοδα του Ιδρύματος σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή 
των εκτάκτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε χρόνου. 

γ. Εκτελεί κάθε πληρωμή. 

δ. Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε. Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του Ιδρύματος. 

Με εξουσιοδότησή του ο Γ ενικός Διευθυντής μπορεί να 
αναπληρώνεται από τον Προϊστάμενο των Οικονομικών 
Υπηρεσιών του Ιδρύματος. 

5. Ο Γενικός Διευυντής επικούρείται στην άσκηση των 
καθηκόντων του από τους Αναπληρωτές Γενικούς Διευ¬ 
θυντές με τους οποίους συγκροτεί τη Διεύθυνση του Ιδρύ¬ 
ματος. 

Η κατόπιν εξουσιοδότησης άσκηση των καθηκόντων 
τους, καθώς και οι αρμοδιότητες των παραπάνω θα καθο¬ 
ρίζονται λεπτομερέστερα από τις διατάξεις του Εσωτερι¬ 
κού Κανονισμού του Ιδρύματος. 

6. Ο Γενικός Διευθυντής ασκεί εποπτεία και έλεγχο στο 
προσωπικό του ιδρύματος και εκτελεί τις αποφάσεις του 
Διοικητικού Συμβουλίου. 

7. Το Γενικό Διευθυντή, όταν απουσιάζει ή κωλύεται, 
αναπληρώνουν οι Αναπληρωτές Γ ενικοί Διευθυντές. 

Άρθρο 7 

Αρμοδιότητες Προέδρου 

1. Ο Πρόεδρος του Ιδρύματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
δια του Γενικού Διευθυντή. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
ημέρες πριν από τη συνεδρίαση. 

γ) Καταρτίζει, βοηθούμενος από το Γενικό Διευθυντή, 
την ημερήσια διάταξη των θεμάτων που θα συζητηθούν, 
την οποία και υπογράφει, θέμα που δεν περιλαμβάνεται σ 


αυτήν δεν συζητείται, εκτός εάν πρόκειται για επείγουσα 
υπόθεση και συμφωνήσει γι’ αυτό η πλειοψηφία των με¬ 
λών του Διοικητικού Συμβουλίου. 

Άρθρο 8 

Οικονομική Διαχείριση 

Η οικονομική διαχείριση του Ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31η Δεκεμβρίου του ίδου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορείνα παρατα- 
θεί μέχρι την 31η Δεκεμβρίου του επομένου ημερολογια¬ 
κού έτους. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939. 

Άρθρο 9 

Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων Διοικητικού Συμβου¬ 
λίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από το 
Γενικό Διευθυντή. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 10 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, μετά την εκλογή του Πρώτου 
Διοικητικού Συμβουλίου και με απόφαση αυτού του ιδίου, 
η οποία λαμβάνεται με πλειοψηφία των δύο τρίτων του συ¬ 
νολικού αριθμού των μελών του. 

Για το χρονικό διάστημα μέχρι την εκλογή του πρώτου 
(Α) Διοικητικού Συμβουλίου τυχόν αναγκαία τροποποίηση 
του Οργανισμού αυτού δύναται να αποφασισθεί από το 
προβλεπόμενο στο άρθρο 4 παρ. 5 του παρόντος, προσω¬ 
ρινό Διοικητικό Συμβούλιο. 

Άρθρο 11 

Διάλυση του Ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε νομικό πρό¬ 
σωπο ιδιωτικού δικαίου κοινωφελούς χαρακτήρα που κα- 

θορίζεται με απόφαση του Διοικητικού Συμβουλίου. 

Στους Υπουργούς Εξωτερικών και Ανάπτυξης και στους 
Υφυπουργούς Εθνικής Οικονομίας και Οικονομικών ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 9 Σεπτεμβρίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΕΞΩΤΕΡΙΚΩΝ 


ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ 


ΘΕΟΔ. ΠΑΓΚΑΛΟΣ ΜΑΝ. Α. ΜΠΕΝΤΕΝΙΩΤΗΣ 


ΥΦΥΠ. ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 


ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 


-♦- 

( 2 ) 

Τροποποίηση και συμπλήρωση διατάξεων του Οργανι¬ 
σμού του Ιδρύματος «ΕΚΚΛΗΣΙΑΣΤΙΚΟΝ ΟΡΦΑΝΟ- 
ΤΡΟΦΕΙΟΝ ΚΑΛΑΒΡΥΤΩΝ ΤΗΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ» που εγκρίθηκε η σύ¬ 
στασή του και κυρώθηκε ο Οργανισμός του με το από 

10.2.1953 Β.Δ/γμα (46Α) και τροποποιήθηκε με τα 
από 23.12.1953, 21.8.1957, 10.2.1970 Β.Δ/γματα 
και από 22.5.1979 και 6.10.1988 Π.Δ/γματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 1330/29.10.1951 πράξη του Συμβολαιο¬ 
γράφου Καλαβρύτων Γεωργίου Σπ. Σαμαρτζόπουλου 
όπως συμπληρώθηκε και τροποποιήθηκε με την αριθ. 
15958/27.11.1952 όμοια του Συμβολαιογράφου Αθηνών 
Ιωάννου Παν. Παπαγιάννη με την οποία ο Σεβασμιώτατος 
Μητροπολίτης Καλαβρύτων και Αιγιαλείας Αγαθόνικος 
Κων. Παπασταματίου συνέστησε ίδρυμα με την επωνυμία 
«Εκκλησιαστικό Ορφανοτροφείο Καλαβρύτων». 

2. Το από 10.2.1953 Β.Δ/γμα (46Α), με το οποίο εγκρί- 
θηκε η σύσταση του Εκκλησιαστικού Ορφανοτροφείου 
Καλαβρύτων και κυρώθηκε ο Οργανισμός του. 

3. Τα από 23.12.1953 (4Α), 3.8.1957 (157Α) και 
10.2.1970 {42Α) Βασιλικά Διατάγματα με τα οποία τροπο¬ 
ποιήθηκε ο Οργανισμός του Ιδρύματος. 

4. Τα από 22.5.1979 (120Α) και 6.10.1988 (784Α) 
Προεδρικά Διατάγματα με τα οποία επίσης τροποποιή¬ 
θηκε ο Οργανισμός. 

5. Τις διατάξεις των άρθρων 98 του ΑΝ 2039/39, 101 
του Εισαγωγικού Νόμου του Αστικού Κώδικα και 110 του 
Αστικού Κώδικα. 

6. Τις αριθ. 2/94, 2/95 και 6/1996 πράξεις του Διοικητι¬ 
κού Συμβουλίου του «Εκκλησιαστικού Ορφανοτροφείου 
Καλαβρύτων». 

7. Τις αριθ. 5/13.2.1996 και 22/25.6.1996 γνωμοδοτή¬ 
σεις του Συμβουλίου Εθνικών Κληροδοτημάτων. 

8. Την αριθ. 411/24.1.1996 (58Β) απόφαση του Πρω¬ 
θυπουργού και του Υπουργού Οικονομικών «Ανάθεση αρ¬ 
μοδιοτήτων του Υπουργού Οικονομικών στους Υφυπουρ¬ 
γούς Οικονομικών. 

9. Την αριθ. ΔΥ 3α/οικ. 158/26.1.1996 (59Β) απόφαση 
του Πρωθυπουργού και του Υπουργού Υγείας, Πρόνοιας 
«Ανάθεση αρμοδιοτήτων στους Υφυπουργούς Υγείας, 
Πρόνοιας Φραγκλίνο Παπαδέλλη και Θεόδωρο Κο- 
τσώνη». 


Με πρόταση των Υφυπουργών Οικονομικών και Υγείας 
Πρόνοιας, αποφασίζουμε: 

Αρθρο Μόνο 

Εγκρίνουμε την τροποποίηση και συμπλήρωση των δια¬ 
τάξεων των άρθρων 5, 7, 8, 9, 10, 14, 19, 23, 24, 25, 26, 
27, 28, 29, 30, 31,32, 33, 34, 35, 36, 37, 38, 39 και 40 
του Οργανισμού Διοίκησης και διαχείρισης του κοινοκρε- 
λούς ιδρύματος με την επωνυμία «ΕΚΚΛΗΣΙΑΣΤΙΚΟΝ ΟΡ- 
ΦΑΝΟΤΡΟΦΕΙΟΝ ΚΑΛΑΒΡΥΤΩΝ ΤΗΣ ΜΗΤΡΟΠΟΛΕΩΣ 
Κ/ν/νΑΒΡΥΤΩΝ ΚΑΙ ΑΙΓΙΑΛΕΙΑΣ» του οποίου εγκρίθηκε η 
σύσταση και κυρώθηκε ο Οργανισμός του με το από 

10.2.1953 Β.Δ/γμα (46Α) και τροποποιήθηκε με τα από 

23.12.1953 (4Α), 3.8.1957 (157Α) και 10.2.1970 (42Α) 
Β. Δ/γματα και με τα από 22.5.1979 (120Α) και 
6.10.1988 Π.Δ/γματα όπως προτείνονται με τις αριθ. 2/ 
1994, 2/1995 και 6/1996 πράξεις του Διοικητικού Συμ¬ 
βουλίου του εν λόγω ιδρύματος, και έχουν ως ακολού¬ 
θως: 

Άρθρον 5 

Το Διοικητικόν Συμβούλιον αποτελείται εξ επτά μελών 
και συγκροτείται: α) εκ του εκάστοτε Μητροπολίτου Κα¬ 
λαβρύτων και Αιγιαλείας, ως Προέδρου, β) του εκάστοτε 
Προέδρου Πρωτοδικών Καλαβρύτων ή του παρ' αυτού ορι- 
ζομένου Πρωτοδίκου, ως Αντιπροέδρου, γ) εκ δύο κληρι¬ 
κών ανηκόντων εις την Ιεράν Μητρόπολιν Καλαβρύτων και 
Αιγιαλείας, δ) εκ δύο Λαϊκών, επιλεγομένων εκ των ευϋ- 
πολήπτων Μελών της Κοινωνίας των Καλαβρύτων και ε) εξ 
ενός των εν Καλαβρύτοις υπηρετούντων Οικονομικών ή 
Τραπεζικών υπαλλήλων, διοριζομένων κατά τα κατωτέρω 
οριζόμενα. 

Η θητεία του Διοικητικού Συμβουλίου είναι τριετής. 
Μετά την λήξιν της τριετίας εξέρχονται του Διοικητικού 
Συμβουλίου τα υπό στοιχεία δ' και ε' τρία Λαϊκά Μέλη. Εν 
συνεχεία τα εναπομένοντα Μέλη του Δ.Σ., κατόπιν προτά- 
σεως του Μητροπολίτου - Προέδρου, ψηφίζουν προς 
αναπλήρωσιν των εξερχομένων δύο εκ των εν τη Κοινωνία 
των Καλαβρύτων ευυπολήπτων Προσώπων και ένα έκτων 
Οικονομικών ή Τραπεζικών Υπαλλήλων ως νέα Μέλη του 
Δ.Σ. δια την επομένην τριετίαν. ΤοΔ.Σ. δύναταινα επιλέξη 
ταύτα και μεταξύ των λόγω λήξεοος της θητείας των, ανα- 
χωρούντων Μελών. 

Αν Μέλος του Διοικητικού Συμβουλίου εκ των υπό στοι¬ 
χεία δ' και ε’ ως ανωτέρω τοιούτων εκλείψη ή παραιτηθεί, 
αντικαθίσταται δι’ εταίρου προσώπου υποδεικνυομένου 
υπό του Μητροπολίτου - Προέδρου και διοριζομένου ως 
ανωτέρω και διά τον υπόλοιπον χρόνον της θητείας του 
αποχωρήσαντος. 

Άρθρον 7 

Το Διοικητικόν Συμβούλιον έχει την ανωτάτην διοίκησιν 
της περιουσίας και των υποθέσεων του Ιδρύματος και 
αποφασίζει επί παντός ζητήματος συναφούς προς τον 
σκοπόν αυτού. Ειδικώτερον: 

1. Διορίζει, προτάσει του Προέδρου του Διοικητικού Συμ¬ 
βουλίου, το προσωπικόν του Ιδρύματος και καθορίζει τας 
αποδοχάς αυτού, συμφώνως με τας εκάστοτε ισχύουσας 
συλλογικός συμβάσεις εργασίας. 

2. Αποφασίζει περί της συστάσεως και λειτουργίας 
μέσα εις την επαρχίαν Καλαβρύτων Κέντρων διά την Νεό- 

τητα. Οίκων περιθάλψεως χρονίως πασχόντων ή αναπή¬ 
ρων παΐδων και λοιπών ατόμων με ειδικός ανάγκας, Σχο¬ 
λών διό την διδασκαλίαν Τέχνης κατό προτιμησιν δε εκ¬ 
κλησιαστικής κ.λπ. κατό τα εν τω όρθρω 2 του παρόντος 
διαλαμβανόμενα. 

3. Αποφασίζει περί της εισδοχής και περιθόλψεως των 
κατά περίπτωσιν ατόμων εις τα ως όνω Ιδρύματα και προσ¬ 
διορίζει τας προϋποθέσεις παροχής προστασίας προς τα 
άτομα ταύτα. 

Άρθρον 8 

Διά την εκτέλεσιν των αποφάσεων του Διοικητικού Συμ¬ 
βουλίου και άμεσον διοίκησιν των επί μέρους δραστηριο¬ 
τήτων συγκροτείται δι’ έκαστον τομέα δραστηριότητας 
(π.χ. Κέντρον Νεότητας, Ίδρυμα χρονίως πασχόντων, 
Σχολή Εκκλησιαστικής Τέχνης κ.λπ.) τριμελής Εκτελε¬ 
στική Επιτροπή ονομαζομένη Εφορεία του συγκεκριμένου 
τομέως ήτις διορίζεται αποφάοειτου Διοικητικού Συμβου¬ 
λίου. 

Ο Διευθυντής του αντιστοίχου τομέως δραστηριότητος 
(Κέντρου Νεότητας, Ιδρύματος, Σχολής κ.λπ.), παρίσταται 
ως Εισηγητής όνευ δικαιώματος ψήφου. 

Η θητεία εκάστης Εφορείας είναι τριετής. 

Άρθρον 9 

Η Εφορεία συνεδριάζει οσάκις παρίσταται ανάγκη, ευ- 
ρίσκεται δε εν απαρτία παρόντων του Προέδρου της Εφο¬ 
ρείας και ενός εκ των μελών αυτής, επιλαμβάνεται δε των 
ζητημάτων ευρύθμου λειτουργίας του τομέως δραστηριό- 
τητος, τον οποίον αντιπροοωπεύει. 

Αι αποφάσεις της Εφορείας λαμβάνονται κατά πλειο- 
ψηφίαν, εν ιοοψηφία δε τα θέματα παραπέμπονται εις το 
Διοικητικόν Συμβούλιον προς επ’ιλυσϊν των. 

Τα πρακτικά της συνεδριάσεως της Εφορείας αναγι¬ 
γνώσκονται και επικυρούνται υπό των παρισταμένων κατά 
την ανόγνωσιν μελών. 

Τον Πρόεδρον της Εφορείας απόντα ή κωλυόμενον 
αναπληροί εν των μελών της Εφορείας, οριζόμενον υπό 
του Προέδρου του Διοικητικού Συμβουλίου. 

Καλούμενος υπό του Προέδρου παρίσταται δε κατά τας 
συνεδρίας της Εφορείας ο Νομικός Σύμβουλος όνευ ψή¬ 
φου. Προκειμένου περί συζητήσεως παρά της Εφορείας 
ειδικού ενδιαφέροντος θεμάτων αύτη καλεί να παρίστα- 
νται εις την Συνεδρίαν και συμβουλεύεται πρόσωπα έχο- 
ντα ειδικός επιστημονικός ή τεχνικός γνώσεις, ότινα μετέ- 
χουσιν άνευ ψήφου. 

Άρθρον 10 

Η Εφορεία εντός των ορίων του Οργανισμού, του εσω¬ 
τερικού κανονισμού και των επί τη βάσει τούτων αποφά¬ 
σεων του Διοικητικού Συμβουλίου επιλαμβάνεται είτε ιδία 
πρωτοβουλία, είτε κατόπιν ειδικής εξουσιοδοτήσεως του 
Διοικητικού Συμβουλίου, πόσης υπσθέσεως αφορώσης 
εις την λειτουργίαν του τομέως ευθύνης της. 

Ειοηγείται δε εις το Διοικητικόν Συμβούλιον τα ενδεικνυό- 
μενα μέτρα διά την κανονικήν λειτουργίαν και την πρόοδον 
του τομέως ευθύνης και δραστηριότητος αυτής. 

Άρθρον 14 

Ο κατά περίπτωσιν Διευθυντής έχει αμεσοτέραν επί- 
βλεψιν επί των θεμάτων εσωτερικής λειτουργίας του το¬ 
μέως ευθύνης του, της διαίτης και της υγιεινής των πα¬ 


σχόντων ατόμοαν, εισηγείτσι δε εις τσ Δισικητικόν Συμβού¬ 
λιον και την Εφορείαν μέτρα προς βελτίωσιν αυτών. 

Άρθρον 19 

Η εκμίσθοοσις και η εν γένει διαχείρισις των ακινήτων 
του Ορφανοτροφείου ανήκει εις την αρμοδιότητα του 
Διοικητικού Συμβουλίου, τηρουμένων σχετικών διατάξεων 
του Α.Ν. 2039/1939. 

ΚΕΦ/νΛΑΙΟΝ Ε· 

Περί προσωπικού 

Το '/ψθρον 24 έχει ήδη συγχωνευθεί εις το άρθρον 23. 

Το Άρθρον 25 καταργείται. 

Το Άρθρον 26 αριθμείται 24 και έχει ως εξής: 

Αρθρον 24 

Το προσωπικόν εκάστου τομέοις δραστηριότητος του 
Ορφανοτροφείου ορίζεται από τις εκάστοτε διατάξεις της 
κείμενης νομοθεσίας, της σχετικής για τη συγκεκριμένη 
δραστηριότητα και αναφέρεται στην άδεια λειτουργίας 
που παρέχεται από την οικεία Νομαρχιακή Αυτοδιοί¬ 
κηση. 

Τα καθήκοντα και οι αρμοδιότητες εκάστου ορίζονται 
υπό του Εσωτερικού Κανονισμού κάθε δραστηριότητος, ο 
οποίος συντάσοεται από το Δ. Συμβούλιο και εγκρίνεται 
δι’ αποφάσεως του οικείου Νομάρχου. 

Τα Άρθρα 27, 28 και 29 καταργούνται και προστίθεται 
άρθρον 25 και έχει ως εξής: 

Άρθρον 25 

Το Δ. Συμβούλιο διορίζει, προτάοει του Προέδρου αυ¬ 
τού, το προσωπικόν του Ορφανοτροφείου, αι δε αποδοχαί 
αυτού καθορίζονται από τας εκάστοτε ισχύουοας αντι¬ 
στοίχους συλλογικός συμβάσεις εργασίας. 

Το Άρθρον 30 αριθμείται ως 26 και έχει ως εξής: 

Άρθρον 26 

Η επί του προσωπικού πειθαρχική δικαιοδοσία ως και τα 
καθήκοντα και τα δικαιώματα αυτού, καθορίζονται υπό 
του εσωτερικού του Ιδρύματος κανονισμού. 

Ουδείς όμως απολύεται άνευ προηγουμένης κλήσεως 
εις απολογίαν και ητιολογημένης αποφάσεως του Δ. Συμ¬ 
βουλίου, καταχωρουμένης πάντοτε εις τα πρακτικό. 

ΚΕΦΑΛΑΙΟΝ ΣΤ’ 

Τα Άρθρα 31,32, 33, 34 και 35 καταργούνται, προστί¬ 
θεται δε νέον άρθρον 27 και έχει οίς εξής: 

Άρθρον 27 

Προϋποθέσεις εισαγωγής εις το Ίδρυμα 

Οι όροι και αι προϋποθέσεις εισαγωγής εις έκαστον των 
τομέων δραστηριότητος του Ιδρύματος (Κέντρων δια την 
Νεότητα, Οίκου περιθάλψεοϊς χρονίως πασχόντων ή ανα¬ 
πήρων παίδων και λοιπών ατόμων) καθορίζονται και περιέ- 
χονται εις την άδειαν ιδρύσείος της κάθε δραστηριότητος 
και εις τον Εσωτερικόν Οργανισμόν Αειτουργίας του Ιδρύ¬ 
ματος, καταρτιζομένου δι’ αποφάσεως του Διοικητικού 
Συμβουλίου και εγκρινομένου αρμοδίως. 

Το Άρθρον 36 αριθμείται ως 28 και έχει ως εξής: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8787 


Άρθρον 28 

ΔΓ αποχράσεων του Διοικητικού Συμβουλίου, λαμβανο- 
μένων δια της ψήφου πέντε τουλάχιστον μελών αυτού, 
ρυθμίζονται θέματα, περί ών δεν προβλέπει ο παρών Ορ¬ 
γανισμός. 

Δι' Ομοιων αποφάσεων δύναται να τροποποιηθεί ο Ορ¬ 
γανισμός του Ιδρύματος. 

ΚΕΦΑΛΑΙΟΝ Η’ 

Γενικαί Διατάξεις 

Το Άρθρον 37 αριθμείται ως 29 και έχει ως εξής: 

Άρθρον 29 

Τα της εσωτερικής υπηρεσίας εκάστου τομέως δρά¬ 
στη ριότητος του Ιδρύματος ρυθμίζονται υπό του εσωτερι¬ 
κού Κανονισμού αυτής. 

Το Άρθρον 38, αριθμείται ως 30 και έχει ως εξής: 

Άρθρον 30 

Η σφραγίς του Ορφανοτροφείου φέρει εις το μέσον ει¬ 
κόνα του Χριστού ευλογούντος τα παιδία και κύκλω τας 
λέξεις: «ΕΚΚΛΗΣΙΑΣΤΙΚΟΝ ΟΡΦΑΝΟΤΡΟΦΕΙΟΝ ΚΑΛΑ¬ 
ΒΡΥΤΩΝ ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΛΑΒΡΥΤΩΝ 
ΚΑΙ ΑΙΓΙΑΛΕΙΑΣ 1951«. 

Το Άρθρον 39, αριθμείται ως 31 και έχει ως εξής: 


Άρθρον 31 

Ο παρών Οργανισμός τροποποιείται κατόπιν αποφά- 
σεως τουλάχιστον πέντε (5) Μελών του Διοικητικού Συμ¬ 
βουλίου, εγκρινομένης και δημοσιευομένης, ως ο Νόμος 
ορίζει. 

Το Άρθρον 40, αριθμείται ο)ς 32 και έχει ως εξής: 

Άρθρον 32 

Το Ίδρυμα παύει υφιστάμενον όταν και όπως ο νόμος 
ορίζει, οι δε πόροι θα διατίθενται δια την πραγματοποίησιν 
σκοπών παρεμφερών με αυτούς του διαλυομένου Ιδρύμα¬ 
τος. 

Στους Υφυπουργούς Οικονομικών και Υγείας Πρόνοιας 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 9 Σεπτεμβρίου 1996 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΘΕΟΔ. ΚΟΤΣΩΝΗΣ 

